প্রকাশিত: ৩১ ডিসেম্বর ২০১৭, ০৬:৫৩ PM
আপডেট: ৩১ ডিসেম্বর ২০১৭, ০৭:২৩ PM
ঊনবিংশ শতাব্দীর সবচেয়ে বিখ্যাত তাত্ত্বিক পদার্থবিদ ও বিজ্ঞানী অ্যালবার্ট আইনস্টাইন বলেছিলেন, ‘বুদ্ধিমত্তার সত্যিকারের লক্ষণ জ্ঞান নয় বরং কল্পনাশক্তি।’ মনোবিজ্ঞানী ক্যাটেল বলেন , ' যে কাজ করে তার মধ্যেই বুদ্ধিমত্তার পরিচয় পাওয়া যায়'।
যুক্তরাষ্ট্রের জনপ্রিয় বেজবল খেলোয়াড় মাইকেল জর্ডান বলেছিলেন, ‘প্রতিভা খেলা জিততে সহায়তা করে কিন্তু দলবদ্ধ কাজ ও বুদ্ধিমত্তা মানুষকে চ্যাম্পিয়ন করে তোলে।’ মহান ব্যক্তি যারা নিজ নিজ ক্ষেত্রে ইতিহাস সৃষ্টি করেছেন তাদের থেকে বুদ্ধিমত্তার এই সংজ্ঞাকে খুব হালকা মনে হতে পারে।
বুদ্ধিমত্তার সংজ্ঞা নিয়ে গুনিজনরা অনেক কিছু বলে গেছেন। তবে কয়েকজন শিক্ষাবিদ, বিজ্ঞানী এমনকি ইন্টারনেট ঘেঁটে বুদ্ধিমান মানুষের সাধারণ পাঁচটি সাধারণ বৈশিষ্ট্য তুলে আনা হয়েছে। পাঠকদের সুবিধার্থে এগুলো উল্লেখ করা হলো:
নিয়তি আর ভাগ্যের মধ্যে একটা পার্থক্য থাকে। বুদ্ধিমানেরা এই পার্থক্যটুকু জানেন। ধরা যাক, একজন মানুষ ৯৮ বছর বয়সে একটি লটারি জিতলেন। আর এরপর দিনই তিনি মারা গেলেন। এটা তাঁর নিয়তি না। বরং খারাপ ভাগ্য। বুদ্ধিমানেরা এই পার্থক্যটুকু জানেন।অক্সফোর্ড অভিধানে বলা হয়েছে, ‘মানুষ কোনো কাজ বা ঘটনায় যা আশা করে যখন তাঁর একদম বিপরীত ফল পায় তখনই তাঁকে ভাগ্যের পরিহাস বলে।’